Решение на Съда (девети състав) от 18 януари 2024 г. (преюдициално запитване от Finanzgericht Hamburg ― Германия) — G.A./Hauptzollamt Braunschweig
(Дело C-791/221, Hauptzollamt Braunschweig (Място на възникване на ДДС — III)
(Преюдициално запитване — Обща система на данъка върху добавената стойност (ДДС) — Директива 2006/112/EО — Член 30, първа алинея — Член 60 — Член 71, параграф 1 — Място на облагаемите сделки — Стоки, въведени на митническата територия на Европейския съюз в една държава членка в нарушение на митническите правила и след това превозени в друга държава членка — Място на възникване на ДДС при внос — Национална разпоредба, която препраща към митническата правна уредба на Съюза)
Език на производството: немски
Запитваща юрисдикция
Finanzgericht Hamburg
Страни в главното производство
Жалбоподател: G.A.
Ответник: Hauptzollamt Braunschweig
Диспозитив
Член 30, първа алинея, член 60 и член 71, параграф 1, втора алинея от Директива 2006/112/ЕО на Съвета от 28 ноември 2006 година относно общата система на данъка върху добавената стойност
трябва да се тълкуват в смисъл, че
не допускат национална правна уредба, по силата на която член 215, параграф 4 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността, изменен с Регламент (ЕО) № 2700/2000 на Европейския парламент и на Съвета от 16 ноември 2000 г., се прилага по аналогия към данъка върху добавената стойност (ДДС) при внос, що се отнася до определянето на мястото на възникване на този ДДС при внос.
____________
1     ОВ C 155, 2.5.2023 г.